ირფაან ალი

მოჰამედ ირფაან ალი (; დ. 1980 წლის 25 აპრილი) — გაიანელი პოლიტიკოსი, რომელიც 2020 წლიდან იკავებს გაიანის პრეზიდენტის პოსტს და არის ქვეყნის მეათე პრეზიდენტი. სახალხო პროგრესული პარტიის (/) წევრი. 2009 წლიდან 2015 წლამდე მსახურობდა საბინაო და წყლის რესურსების მინისტრად. ის არის პირველი მუსლიმი, რომელმაც ეს თანამდებობა დაიკავა და მეორე მუსლიმი სახელმწიფოს მეთაური ამერიკის კონტინენტზე ნურ ჰასანალის (ტრინიდადი და ტობაგო) შემდეგ.

ალი იყო გაიანის ეროვნული ასამბლეის წევრი და მსახურობდა კაბინეტის მინისტრად დონალდ რამოტარის პრეზიდენტობისას, 2015 წლამდე. 2020 წელს ის გახდა სახალხო პროგრესული პარტიის საპრეზიდენტო კანდიდატი. მან გაიმარჯვა 2020 წლის მარტის საყოველთაო არჩევნებში. ის გაიანის მეათე პრეზიდენტი გახდა 2020 წლის 2 აგვისტოს დასახელდა, გამარჯვებიდან რამდენიმე თვის შემდეგ, რაც გამოწვეული იყო არჩევნების კეთილსინდისიერებასთან დაკავშირებული ხანგრძლივი სამართლებრივი დავებითა და ყველა საარჩევნო ბიულეტენის ხელახალი დათვლით. მან პრეზიდენტის პოსტი მეორე ვადით 2025 წლის 1 სექტემბერს გამართულ საყოველთაო არჩევნებში.

ადრეული ცხოვრება და განათლება
მოჰამედ ირფაან ალი დაიბადა 1980 წლის 25 აპრილს ინდო-გაიანურ მუსლიმურ ოჯახში; მისი მშობლები არიან ბიბი შარიმან ნეშავი და მოჰამედ ოსმან ალი. დაიბადა ლეონორაში, სოფელში, რომელიც მდებარეობს გაიანის ესეკიბოს კუნძულები-დასავლეთ დემერარას რეგიონში. ორი პედაგოგის შვილმა, ალიმ მოზარდობის წლების დიდი ნაწილი კუნძულ ლეგუანზე გაატარა.

დედის მხრიდან დიდი-დიდი-დიდი ბებია-ბაბუა იყვნენ დღევანდელი უტარ-პრადეშიდან, ინდოეთიდან. მისი წინაპრები მაშინდელ ბრიტანეთის გვინეაში 1894 წელს დაქირავებულ მუშებად ჩავიდნენ გემით რაინი. ისინი მუშაობდნენ ლეგუანში მდებარე პლანტაცია „საქსესში“.

ის არის ლეონორას საბავშვო ბაღისა და დაწყებითი სკოლების, ასევე კორნელია იდას დაწყებითი სკოლის ყოფილი მოსწავლე. ალიმ საშუალო განათლება დაასრულა წმინდა სტანისლავის კოლეჯში ჯორჯტაუნში.

ალი ფლობს დოქტორის ხარისხს ურბანულ და რეგიონულ დაგეგმარებაში ვესტ-ინდოეთის უნივერსიტეტიდან. ის ასევე ფლობს ჰუმანიტარულ მეცნიერებათა მაგისტრის ხარისხს კადრების დაგეგმარებაში, დიპლომს საერთაშორისო ბიზნესში და სერთიფიკატს ფინანსებში ანგლია რასკინის უნივერსიტეტიდან, სამართლის მაგისტრის ხარისხს საერთაშორისო კომერციულ სამართალში სალფორდის უნივერსიტეტიდან და ბაკალავრის ხარისხს ბიზნესის მენეჯმენტში სანდერლენდის უნივერსიტეტიდან.

ადრეული პოლიტიკური კარიერა
ალი გაიანის ეროვნული ასამბლეის წევრი 2006 წელს გახდა. იგი დაინიშნა საბინაო და წყლის რესურსების მინისტრად და ტურიზმის ინდუსტრიისა და კომერციის მინისტრად.

მინისტრობის პერიოდში ალი სხვადასხვა დროს ასრულებდა პრეზიდენტისა და პრემიერ-მინისტრის მოვალეობებს. 2015 წელს, როდესაც სახალხო პროგრესული პარტია (/) ოპოზიციაში გადავიდა, იგი მსახურობდა საჯარო ანგარიშების კომიტეტის თავმჯდომარედ და გაიანის ეროვნული ასამბლეის ეკონომიკური მომსახურების კომიტეტის თანათავმჯდომარედ.

პრეზიდენტობა
2020 წლის კამპანია
ირფაან ალი იყო სახალხო პროგრესული პარტიის (/) საპრეზიდენტო კანდიდატი 2020 წლის 2 მარტის გაიანის საყოველთაო და რეგიონულ არჩევნებში. იგი საპრეზიდენტო კანდიდატად 2019 წლის 19 იანვარს შეირჩა. მისი შერჩევა დაემთხვა პერიოდს, როდესაც ალის ბრალი გაიანის სპეციალური ორგანიზებული დანაშაულის ქვედანაყოფმა წარუდგინა შეთქმულებისა და თაღლითობის 19 მუხლით. ალის ადვოკატები ეჭვქვეშ აყენებდნენ ამ ბრალდებების კანონიერებას და აცხადებდნენ, რომ ისინი პოლიტიკური ხასიათის და „შეთითხნილი“ იყო. ალის ასევე წაუყენეს 19 სხვა ბრალდება თაღლითობისთვის, სახელმწიფოსთვის 174 მილიონ დოლარზე მეტი ზარალის მიყენების გამო 2011-2015 წლებში; სავარაუდოდ, ის შეუთანხმდა დაუდგენელ პირებს, რათა „მნიშვნელოვნად დაბალ ფასად მიეწყიდან“ სახელმწიფოს კუთვნილი 19 მიწის ნაკვეთი მოქმედი ან ყოფილი თანამდებობის პირებისთვის.

სასამართლო პროცესი რამდენჯერმე გადაიდო. ამ ბრალდებებზე მას თავდებობა შეეფარდა. -ს მონაცემებით, მიწები, რომლებიც 39.8 მილიონ აშშ დოლარად გაიყიდა, 212.4 მილიონ დოლარად იყო შეფასებული.

2020 წლის საპრეზიდენტო კამპანიისას ალი ძირითადად ეკონომიკურ პლატფორმას ეყრდნობოდა და დევიდ გრეინჯერის ადმინისტრაციის პირობებში ეკონომიკური ზრდის შენელებასა და უმუშევრობის ზრდაზე მიუთითებდა. ალი პირობას დებდა, რომ ხუთი წლის განმავლობაში 50 000 ახალ სამუშაო ადგილს შექმნიდა. მან ხაზი გაუსვა გამჭვირვალობისა და გლობალურად აღიარებული სტანდარტების დაცვის აუცილებლობას გაიანის ნავთობის განვითარებად სექტორში, რომელიც ქვეყნის განვითარების ტრანსფორმაციას ისახავს მიზნად. ალიმ აიღო ვალდებულება შეექმნა სუვერენული კეთილდღეობის ფონდი, რომელიც იქნებოდა „დაცული პოლიტიკური ჩარევისგან“, და გაეძლიერებინა გაიანის შესაძლებლობა, დაიცვას სანტიაგოს პრინციპები და მოპოვებითი დარგების გამჭვირვალობის ინიციატივის გლობალური მოთხოვნები.

საგარეო პოლიტიკა
აშშ
2020 წლის სექტემბერში, ამერიკის შეერთებული შტატების სახელმწიფო მდივანთან, მაიკ პომპეოსთან ერთობლივ განცხადებაში ალიმ აღნიშნა, რომ ორი ქვეყანა დაიწყებდა ერთობლივ საზღვაო პატრულირებას ნარკოტრაფიკის აღსაკვეთად გაიანის სადავო საზღვართან, ვენესუელასთან. შეთანხმება მას შემდეგ გაფორმდა, რაც ამერიკულმა ნავთობგიგანტმა -მა, -თან კონსორციუმის ფარგლებში, გაზარდა ნედლი ნავთობის მოპოვება გაიანის გიგანტური ოფშორული -ის ბლოკიდან, რომლის დიდი ნაწილი ვენესუელასთან სადავო წყლებში მდებარეობს.

ისრაელი
2024 წლის აპრილში ალიმ ისრაელის ქმედებებს ღაზის სექტორში უწოდა „არაფერი სხვა, თუ არა გენოციდი“.

2025 წლის კამპანია
ალიმ პრეზიდენტის პოსტი მეორე ვადით 2025 წლის 1 სექტემბერს გამართულ საყოველთაო არჩევნებში მოიპოვა.

ბარბადოსის თავისუფლების ორდენი 2023 წელს ბარბადოსის მთავრობამ ალის მიანიჭა ბარბადოსის თავისუფლების ორდენი „მისი ერთგულების აღიარებისთვის რეგიონული ინტეგრაციის მისაღწევად თანამშრომლობის გაღრმავების საქმეში, განსაკუთრებით სურსათისა და საკვების უშიშროების სფეროში და ბარბადოსისა და რეგიონის ხალხის კეთილდღეობის ამაღლებისთვის“.